На месце знішчанай Хатыні цяпер чуваць толькі жалобныя спевы званоў. Дзякуючы відэапрэзентацыі школьнікі змаглі пабываць на завочнай экскурсіі па мемарыяльным комплексе і ўбачыць яго знакамітую скульптуру “Няскораны чалавек”, у якой навекі застыў адзін са сведкаў той бяды Іосіф Камінскі – як сімвал вялікай роспачы і неверагоднай мужнасці нашага народа. Комплекс “Хатынь” – гэта помнік усім спаленым вёскам Беларусі і яе жыхарам, якія загінулі ад рук нацыстаў у гады вайны. І плыве над зямлёю народжаная хатынскімі званамі мелодыя, плыве як рэквіем у памяць мільёнаў расстраляных, павешаных, закатаваных продкаў.